Bratislava – mestská časť Jarovce

**Bratislava – mestská časť Jarovce** (iné názvy: **Bratislava-Jarovce, Mestská časť Jarovce, Jarovce**; , , ) sú mestská časť Bratislavy v okrese Bratislava V.

Nachádzajú sa medzi Rusovcami a Petržalkou v blízkosti štátnej hranice s Rakúskom - neďaleko od obce je situovaný hraničný priechod Jarovce - Kittsee.

Prvá písomná zmienka o obci sa nachádza v donačnej listine kráľa Ondreja II. z roku 1208, ktorou potvrdzuje založenie benediktínskeho opátstva v Lebényi (Uhorsko, dnešné Maďarsko). Táto sa ale nezachovala a odkazujú na ňu už iba nasledujúce listiny, z ktorých najstaršou je donačná listina kráľa Ľudovíta I. Veľkého z roku 1359, vydaná v Pécsi (Päťkostolí). Potvrdzuje ňou výsady pôvodnej listiny kráľa Ondreja II. a vkladá sem aj donácie zeme a osád, ktoré pôvodná listina neobsahovala.

Obec je súčasťou Slovenska od roku 1947, keď bola na základe dohody s Maďarskom pripojená k Česko-Slovensku (spolu s Rusovcami a Čunovom). Dôvodom bola výstavba bratislavského Dunajského prístavu. V tom čase v obci jasne prevažovalo chorvátske obyvateľstvo. Aj veľká časť súčasnej populácie sa hlási k tejto národnosti a zachováva reč svojich predkov a folklórne obyčaje. V rokoch 1947-1950 obec administratívne patrila pod susedné Rusovce.

Mestskou časťou Bratislavy je od 1. januára 1972.

## Kostol sv. Mikuláša v Jarovciach
Pôvodom najstarší kostol v petržalskej oblasti stojí v kostolnej záhrade v blízkosti domu smútku v Jarovciach. Tento neskorobarokový farský kostol pochádza z rokov 1763 - 1765. K výstavbe kostola sa viaže nápisová tabuľa na fasáde vpravo od vchodu s textom *"SUB // SEBASTIANO // PAUHOFF // PAROCHO // ANNO // 1765"* (t.j. za farára Sebastiána Pauhoffa v roku 1765). Kostol bol pôvodne postavený bez veže, ktorú postavili až v roku 1884. K veži (ale aj k výstavbe kostola) sa zas viaže nápisová tabuľa nad portálom s textom *"I // Ecclesia haec a Principe Patrono // Esterhazi aedificata. Anno 1765. // II // Turris est triumphus crucis Christi. // Turris haec monumentalis nutu ac. // expensis S. Sedis Consistoriali Asses // soris ac Parochi Zanchichi Andreae. // nec non localis Communitatis aedi. // ficata, ac novis Campanis provisa. // Anno 1884."* (t.j. Tento kostol bol postavený v roku 1765 za patróna kniežaťa Esterházyho. Veža je triumfom Kristovho kríža. Táto veža bola vystavaná a novým zvonom vybavená v roku 1884 z vôle a na náklady Andreja Zančiča, konzistoriálneho prísediaceho sv. Stolice a farára, ako aj z vôle a na náklady miestneho spoločenstva). Pred koncom druhej svetovej vojny 3. apríla 1945 ju ustupujúce nemecké vojská vyhodili do povetria. Riadna rekonštrukcia kostola sa začala až v roku 1970. Jednou z najdôležitejších prác bola výstavba novej veže, ktorá trvala dva roky. Do nej potom umiestnili dva zvony (tzv. veľký Sv. rodiny a umieračik sv. Ondrej) ktoré sa tu nachádzajú dodnes. V roku 2019 boli v septembri posvetene a v decembri na vezu umiestnene dalsie dva zvony velky sv. Mikulas a stredny Panna Maria. Mariazellska. V rokoch 1972 - 1974 postavili v kostolnej záhrade dom smútku a drôtené oplotenie nahradil železný plot. Na pamiatku občanom Jaroviec, ktorí padli počas bojov v 1. a 2. svetovej vojne, bol pri Kostole sv. Mikuláša v roku 1992 vybudovaný pomník. Koncom 90. rokov boli na kostole urobené posledné úpravy.


File:Jarovce 2.JPG|Pohľad na kostol z Mandľovej ul.
File:Jarovce 6.JPG|Socha sv. Mikuláša
File:Jarovce 7.JPG|Pamätník obetiam z oboch vojen
Kostol jarovce.jpg|Kostol v Jarovciach


## Obyvateľstvo

### Národnostné zloženie
**údaje:** *Sčítanie obyvateľov, domov a bytov v roku* **2011**

### Jazykové zloženie
#### Materinský jazyk
 **údaje:** *Sčítanie obyvateľov, domov a bytov v roku* **2011**

**Materinským jazykom** sa rozumie reč, ktorou s obyvateľom hovorili rodičia.

***spolu:** 1 438 obyv.
*slovenský - 1 016 (70.65%)		
*chorvátsky - 231 (16.06%)		
*maďarský - 115 (8.00%)
*nezistený - 36 (2.50%)	
*nemecký - 18 (1.25%)	
*český - 10 (0.70%)
*ruský - 3 (0.21%)		
*rómsky - 2 (0.14%)		
*ostatný - 2 (0.14%)
*ukrajinský - 1 (0.07%)	
*srbský - 1 (0.07%)		
*anglický - 1 (0.07%)
*rusínsky - 1 (0.07%)		
*vietnamský - 1 (0.07%)
#### Úradný jazyk
 **údaje:** *Sčítanie obyvateľov, domov a bytov v roku* **2011**

**Úradný jazyk** je jazyk, ktorý obyvateľ v čase sčítania najčastejšie používal v zamestnaní alebo škole, bez ohľadu na to, či pracoval alebo študoval na Slovensku alebo v zahraničí.

***spolu:** 1 438 obyv.
*slovenský - 1 212 (84.28%)		
*chorvátsky - 78 (5.42%)		
*nezistený - 71 (4.94%)
*maďarský - 39 (2.71%)	
*ostatný - 12 (0.83)	
*nemecký - 12 (0.83%)
*český - 4 (0.28%)		
*francúzsky - 3 (0.21%)	
*anglický - 3 (0.21%)
*rómsky - 2 (0.14%)	
*posunková reč - 1 (0.07%)		
*ruský - 1 (0.07%)
#### Jazyk v domácnosti
 **údaje:** *Sčítanie obyvateľov, domov a bytov v roku* **2011**

**Jazyk v domácnosti** je jazyk, ktorý obyvateľ v čase sčítania najčastejšie používal v domácnosti.

***spolu:** 1 438 obyv.
*slovenský - 1 001 (69.61%)		
*chorvátsky - 179 (12.45%)		
*nezistený - 163 (11.34%)
*maďarský - 62 (4.31%)		
*ostatný - 12 (0.83%)		
*nemecký - 11 (0.76%)
*český - 3 (0.21%)		
*anglický - 3 (0.21%)	
*ruský - 1 (0.07%)
*vietnamský - 1	(0.07%)	
*španielsky - 1	(0.07%)	
*posunková reč - 1 (0.07%)
### Náboženské zloženie
 **údaje:** *Sčítanie obyvateľov, domov a bytov v roku* **2011**

## Galéria

File:Jarovce 3.JPG|Základná škola v Jarovciach
File:Jarovce 4.JPG|Materská škola v Jarovciach
File:Jarovce 1.JPG|Palmová ul.
File:Jarovce 8.JPG|Mandľová ul.
File:Jarovce 9.JPG|Mandľová ul.
File:Jarovce 10.JPG|Jantárová ul.
File:Jarovce 11.JPG|Hasiči
File:Jarovce 12.JPG|Opustený hraničný priechod do Rakúska



## Referencie

## Iné projekty


Jarovce
Kategória:Okres Bratislava V
Jarovce